Jabarkan Anugerah dan pencalonan dari Genshin Impact dalam bahasa melayu

Ketika pelancaran permainan ini, para pemain meluahkan kerisauan disebabkan oleh perisian antimain tipunya (dalam versi komputer), "mhyprot2" yang mempunyai akses kepada sistem kernel (inti) komputer tersebut yang bermaksud perisian itu berupaya mengakses maklumat-maklumat asas komputer. Di samping itu, perisian itu diprogramkan untuk kekal beroperasi selama 30 jam selepas pemain menamatkan sesi permainan, menyebabkan kebimbangan sekiranya miHoYo sebagai syarikat China berupaya mengakses maklumat-maklumat sebegitu. Tidak lama kemudian, pihak miHoYo memohon maaf serta menafikan sebarang tuduhan perisikan menerusi perisian berkenaan, dan telah mengubah suai perisian tersebut supaya hanya beroperasi selama permainan video dimainkan.

Tidak lama selepas itu, pihak Genshin Impact menerima kritikan kerana ditemui menapis perkataan-perkataan berkontroversi bagi pihak China, yakni "Hong Kong" dan "Taiwan" dalam ruang sembang dalam permainan. Hal ini kerana miHoYo sebagai syarikat China adalah tertakluk kepada dasar penapisan China yang memiliki senarai perkataan dan frasa yang sepatutnya ditapis dalam ruangan tersebut. Selain itu, perkataan-perkataan yang tiada kaitan dengan China, sama ada berkontroversi atau rawak seperti "Stalin", "Hitler" dan words (perkataan-perkataan) juga disekat.